stanford-oval/wikipedia huggingface dataset:
Laulelmia suomalaismetsistä

| Laulelmia suomalaismetsistä Esa Niemitalo |
| --- | --- | --- |

Studioalbumin tiedot
 Julkaistu: 1979
 Tyylilaji: folk, laulelma
 Kesto: 30.11
 Levy-yhtiö: Discophon
 Levymerkki: Musica
Esa Niemitalon muut julkaisut
| Elämän korttipeli 1975 | Laulelmia suomalaismetsistä 1977 | Usko huomiseen 1978 |
Laulelmia suomalaismetsistä on Esa Niemitalon vuonna 1977 julkaisema musiikkialbumi. Se sisältää ruotsalaisen runoilijan Dan Anderssonin (1888–1920) runoihin sävellettyjä lauluja pääasiassa Aappo I. Piipon suomennoksina. Levystä ei ole tehty cd-versiota, mutta se on kuunneltavissa Spotifyssa ja Apple Music -palvelussa.
Kappaleet

Kaikki kappaleet sanoittanut suomennoksina Dan Anderssonin runoista Aappo I. Piippo, ellei toisin mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Perustuu runoon | Kesto |  |  |  |  |  |  |
| 1. | Tuskalle | Till smärtan | 1.47 |  |  |  |  |  |  |
| 2. | Soittoniekka (suom. san. Kyllikki Solanterä) | Spelmannen | 2.59 |  |  |  |  |  |  |
| 3. | Hän joka perusti porvarikaartin | Till den som tänkte tanken om borgargardet | 4.07 |  |  |  |  |  |  |
| 4. | Lähtölaulu veli Joachimille | Avskedssång till finnmarksskalden broder Joachim vid hans avresa från Göteborg en hostkväll | 2.15 |  |  |  |  |  |  |
| 5. | Luossan kerjäläinen | Omkring tiggarn från Luossa | 3.58 |  |  |  |  |  |  |
| 6. | Soittoniekan hautaus | En spelmans jordafärd | 4.05 |  |  |  |  |  |  |
| 7. | Pyhäilta tukkikämpällä | Helgdagskväll i Timmerkojan | 3.50 |  |  |  |  |  |  |
| 8. | Joululaulu suomalaismetsissä | Julvisa i Finnmarken | 2.20 |  |  |  |  |  |  |
| 9. | Villihanhet | Gässen flytta | 2.02 |  |  |  |  |  |  |
| 10. | Viimeinen laulu | Sista sången | 2.48 |  |  |  |  |  |  |
|  |  |  | 30.11 |  |  |  |  |  |  |
Tumma vesi

| Tumma vesi> Dark Water |
| --- | --- |

Ohjaaja:  Walter Salles
Käsikirjoittaja:  Rafael Yglesias
Tuottaja:   Roy Lee  Doug Davison  Bill Mechanic 
Säveltäjä:  Angelo Badalamenti
Kuvaaja:  Affonso Beato
Leikkaaja:  Daniel Rezende
Pääosat:   Jennifer Connelly  Tim Roth  John C. Reilly  Dougray Scott  Ariel Gade  Pete Postlethwaite  Perla Haney-Jardine 
Valmistustiedot
Valmistusmaa:  Yhdysvallat
Tuotantoyhtiö:   Pandemonium  Touchstone Pictures  Vertigo Entertainment  Post No Bills Films 
Levittäjä:  Walt Disney Studios Motion Pictures Netflix
Ensi-ilta:  2005
Kesto:  107 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tumma vesi (Dark Water) on vuonna 2005 julkaistu brasilialaisen Walter Sallesin ohjaama yhdysvaltalainen kauhuelokuva. Se on uusintaversio vuoden 2002 japanilaiselokuvasta Dark Water.
Näyttelijöitä

| 0 | 1 | 2 |
| --- | --- | --- |
|  Jennifer Connelly  | … |  Dahlia   |
|  John C. Reilly  | … |  Murray   |
|  Tim Roth  | … |  Jeff   |
|  Dougray Scott  | … |  Kyle   |
|  Pete Postlethwaite  | … |  Veeck   |
|  Camryn Manheim  | … |  opettaja   |
|  Ariel Gade  | … |  Ceci   |
|  Perla Haney-Jardine  | … |  Natasha   |
Arvioita

Film-O-Holic.com-elokuvasivuston Heidi Mikkolan mielestä Sallesin ensimmäinen englanninkielinen ohjaustyö on paikoin jopa onnistuneempi kuin Hideo Nakatan alkuperäinen ohjaus. Salles on hänestä nähnyt vaivaa kehitellessään henkilöhahmoja ja luodessaan melankolista tunnelmaa. ”Dark Water ei kuitenkaan missään vaiheessa ole varsinaisesti pelottava tai saa katsojaa hyppäämään kauhuissaan penkiltään. Se ei ole kauhuelokuvana kovinkaan toimiva ja paikoitellen se vain toistaa itseään. Silti sen synkkä tunnelma, kalpeat värit ja jatkuva alakuloinen sade huokuvat pahansuopaa kosteutta, joka jättää katsojan läpimäräksi.”
Myös Helsingin Sanomien arvostelijan mukaan Tumman veden voi ottaa kauhutarinaa enemmän vertauskuvana hylkäämisen aiheuttamista traumoista, lapsuuden haavoittamasta aikuisuudesta. ”Sellaisena Tumma vesi on jos ei nyt älykäs, niin kuitenkin tietyllä tapaa johdonmukainen elokuva.”Helsingin Sanomien Leena Virtasen mukaan
Trinity of Falsehood

| Trinity of Falsehood The Kennedy Veil |
| --- | --- | --- |

Studioalbumin tiedot
 Julkaistu: 21. tammikuuta 2014
 Tuottaja(t): Nick Botelho
 Tyylilaji: brutaali death metal
 Kesto: 32.29
 Levy-yhtiö: Unique Leader Records
The Kennedy Veilin muut julkaisut
| The Sentence of Their Conqueror 2011 | Trinity of Falsehood 2014 | Imperium 2017 |
Trinity of Falsehood on yhdysvaltalaisen brutaalin death metalin yhtyeen The Kennedy Veilin toinen studioalbumi. Se julkaistiin tammikuussa 2014 levymerkillä Unique Leader Records.
Kappaleet

Ad Noctum – 2.43
Eulogy of the Divine – 2.11
Enslave.Defile.Erase – 3.08
Trinity of Falsehood – 2.53
King of Slaves – 2.47
Seventh Circle – 3.09
Necrotic Gospel – 2.48
Beneath the Shroud of Atonement – 3.00
Disciples of Dead Aeons – 2.28
In the Ashes of Humanity – 3.42
Perfidia – 3.35
Kokoonpano

Shawn Peterson – bassokitara
Gabe Seeber – rummut
KC Childers – kitara
Taylor Wientjes – laulu (2013–)
Nick Botelho – tuottaja
Ken Sarafin – grafiikka
Arvostelut

Angry Metal Guy:
Aiheesta muualla

Trinity of Falsehood Discogsissa. (englanniksi)
Albumi Trinity of Falsehood Encyclopaedia Metallum -sivustolla (englanniksi)
Lion Music

| Lion Music |
| --- | --- |
Perustettu:  1989
Perustajat:  Lars Eric Mattsson
Tyylilajit:  progressiivinen metalli, neoklassinen metalli, hard rock
Kotimaa:   Suomi
Sijainti:  Maarianhamina
Kotisivu
Infobox OKNimi-testi OK: 
Lion Music on suomalainen levy-yhtiö. Sen perusti vuonna 1989 kitaristi Lars Eric Mattsson omien levyjensä julkaisemiseksi. Pikkuhiljaa hän siirtyi julkaisemaan myös muiden artistien albumeja. Nykyisin Lion Music julkaisee lähinnä progressiivista ja neoklassista metallia sekä hard rockia. Yhtiön päämaja on Maarianhaminassa Ahvenanmaalla.
Aiheesta muualla

Yhtiön virallinen sivusto
Lion Music Myspacessa (englanniksi)
Lower Bobby’s Run

| Lower Bobby’s Run |
| --- | --- |
Paikkakunta::  Waterville Valley, NewHampshire, Yhdysvallat
Talviurheilukeskus:: Waterville Valley Resort
Vuori:: Mount Tecumseh
Rinneluokitus:: Musta
Hissi
Hissi:: Sunnyside
Tyyppi:: 3-hengen tuolihissi
Kapasiteetti:: 1 500 henkilöä/h
Korkeusero:: 286 m
Pituus:: 836 m
Kumparelasku
Pituus:: 242 m
Keskijyrkkyys:: 28°
1. MC-kilpailu:: 26.1.2024
Lower Bobby’s Run on laskettelurinne Waterville Valley Resortin talviurheilukeskuksessa Waterville Valleyssa New Hampshiressa Yhdysvalloissa.
Lower Bobby’s Run -rinteeseen tehdyllä kumpareikolla järjestettiin ensimmäiset freestylehiihdon maailmancupin kumparelaskukilpailut tammikuussa 2024.
Waterville Valley Resortia sanotaan freestylehiihdon synnyinpaikaksi. Siellä on aloitettu ensimmäinen freestylehiihdon valmennustoiminta vuonna 1969, josta se levisi maailmanlaajuiseksi urheilulajiksi. Lisäksi siellä on järjestetty alppihiihdon maailmancupin suurpujottelu- ja pujottelukilpailuja, ensimmäiset järjestettiin maaliskuussa 1969 ja toistaiseksi viimeisimmät maaliskuussa 1991.
Lego Scala

Lego Scala oli vuosina 1979–1980 ja 1997–2001 valmistettu tytöille suunnattu Lego-tuotesarja, joka yhdisti Legon perinteiset rakennuspalikat nukkekotimaailmaan. Scalan nuket olivat selvästi suurempia kuin tavalliset Lego-minihahmot.
Aiheesta muualla

Lego Scala Brickset.com-sivustolla
Lehtikaali

| Lehtikaali |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Kaalit Brassica
Laji::  oleracea
Muunnos::  sabellica
Kolmiosainen nimi
 Brassica oleracea var. sabellica  L. 
Katso myös
   Lehtikaali Commonsissa 
Infobox OKNimi-testi OK: 
Lehtikaali (Brassica oleracea var. sabellica, joissakin lähteissä myös  var. acephala) on tummanvihreä, voimakkaanmakuinen lehtivihannes. Sitä käytetään keittoihin, salaatteihin ja muhennoksiin. Lehtikaalissa on paljon rautaa ja C-vitamiinia sekä karoteenia, kalsiumia ja proteiineja. Lehtikaali tunnetaan myös runsaasta K-vitamiinipitoisuudestaan. Lehtikaalin energiasisällöstä 35 prosenttia tulee proteiineista, kun sama luku keräkaalin kohdalla on vain 17. Lehtikaali onkin kasvissyöjien suosiossa rauta-, kalsium- ja proteiinipitoisuutensa takia.
Lehtikaalia kasvatetaan myös koristeeksi, esimerkiksi kukkien joukossa. Erityisen koristeellinen on punalehtinen lehtikaali. Lehtikaali kestää jonkin verran hallaa.
Lehtikaalia istutuksessa koristeena.
Lion-sur-Mer

Rantaa Lion-sur-Merissa
Lion-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 2 401 asukasta vuoden 1999 väestönlaskennassa. Lion-sur-Merin pinta-ala on viisi neliökilometriä. Lion-sur-Mer kuuluu Caenin kaupunkiseutuun Communauté d'agglomération Caen la Mer.
Tocquevillen ilmiö

Alexis de Tocqueville (Théodore Chassériau, Versailles)
Tocquevillen ilmiö tai Tocquevillen paradoksi on historioitsija Alexis de Tocquevillen (1805–1859) mukaan nimetty ilmiö. Se kertoo, että ihmisten sosiaalinen turhautuminen paradoksaalisesti lisääntyy, kun olosuhteet ja mahdollisuudet muuttuvat paremmiksi. Ajatus on ilmaistu Tocquevillen teoksessa Demokratia Amerikassa seuraavasti:
»Ihmisten viha etuoikeuksia kohtaan kasvaa sitä mukaa kuin etuoikeudet harvenevat ja pienenevät. Voisikin sanoa, että demokraattiset tunteet roihuavat eniten juuri silloin, kun demokratian kannattajilla on vähiten aihetta tyytymättömyyteen. Olen jo selittänyt, mistä tämä johtuu. Kun olot ovat kaikilta osin epätasa-arvoiset, ei suurikaan epätasa-arvo pistä silmään, mutta kun olot ovat lähes samanlaiset, vähäinenkin erilaisuus tyrmistyttää. Erilaisuuden näkeminen käy sitä sietämättömämmäksi, mitä vähemmän ihmisten välillä on eroja. On siis aivan luonnollista, että rakkaus tasa-arvoon syvenee jatkuvasti tasa-arvon lisääntyessä. Kun sitä tyydytetään, sitä samalla tuotetaan. »
Sosiologian klassikko Émile Durkheim (1857–1917) teki myöhemmin saman huomion teoksessaan Sosiologian metodisäännöt (1895). Hän totesi, että pyhimysten muodostamassa yhteiskunnassa tultaisiin kohisemaan erilaisista pikkurikkeistä.
Esimerkkejä ilmiöstä

Alexis de Tocqueville viittasi itse esimerkkiin Ranskan vallankumouksesta 1789, joka puhkesi muutamia vuosikymmeniä kestäneen taloudellisen nousukauden jälkeen.
Esimerkkejä ilmiöstä > Rasismi

Merlin Schaeffer ja  Judith Kas havaitsivat 42 tutkimusta koonneessa meta-analyysissa, että parhaiten integroituneet maahanmuuttajat ja heidän jälkeläisensä kokivat muita enemmän syrjintää. Euroopan unionin (FRA) tutkimuksessa vuonna 2018 todettiin, että 12 jäsenvaltion joukosta Afrikasta peräisin olevat maahanmuuttajat ilmoittivat Suomessa muita useammin rasistisesta häirinnästä.  Tulosta on pidetty todisteena siitä, että Suomi on Euroopan unionin rasistisin maa, mutta Tocquevillen ilmiö antaa myös toisen tulkintamahdollisuuden. Myös romaneilla on Suomessa enemmän syrjintäkokemuksia kuin esimerkiksi Unkarissa tai Kreikassa. Romaniasiain neuvottelukunnan pääsihteeri Janette Grönfors on toisaalta todennut, että "Suomi on ehdottomasti Euroopan paras maa romaneille".
Esimerkkejä ilmiöstä > Sukupuolten tasa-arvo

Sukupuolten tasa-arvoa koskeva debatti on lisääntynyt sen jälkeen, kun tasa-arvo on parantunut. Tasa-arvon puutteesta valitettiin vain vähän 50 vuotta sitten, jolloin erot olivat nykyistä suurempia.
Esimerkkejä ilmiöstä > Kulttuurinen omiminen

Kulttuurinen omiminen tai kulttuurinen appropriaatio(engl. cultural appropriation) tarkoittaa epäeettisenä pidettyä tekoa, jossa ”etuoikeutetun” ryhmän jäsen ottaa käyttöönsä toiseen ryhmään kuuluvan identiteetin ominaisuuksia tai kulttuurisia tuotteita. On alettu keskustella vähemmistöön kuuluvien henkilöiden oikeudesta siihen, että heitä esitetään taiteessa heidän omilla ehdoillaan. On pohdittu, onko eettisesti oikein, että näyttelijä muuntautuu fyysisesti  toisen ihmisryhmän edustajaksi tai toiseksi henkilöksi (esimerkiksi blackface tai nenäproteesi).
Aku Korhonen oli Sokea Hanski elokuvassa Laitakaupungin laulu vuodelta 1948. Viime vuosina on keskusteltu siitä, saako vammaton henkilö esittää vammaista.
Lindkulla

| Lindkulla |
| --- | --- |
 Lindkulla, päärakennus
Sijainti:  Lohja, Uusimaa
Rakennustyyppi:  Kappalaisen asunto
Valmistumisvuosi:  1800-luvun loppu
Rakennuttaja:  Lohjan seurakunta
Omistaja:  Lohjan seurakunta
Tyylisuunta:  Uusrenessanssi
Runkorakenne:  Hirsi
Julkisivumateriaali:  Laudoitus
Kerrosluku:  1,5
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lindkulla on Lohjalla, Uudellamaalla sijaitseva entinen kappalaisen asunto. Nykyisin rakennus toimii Lohjan seurakunnan nuorisotilana.
Lindkulla sijaitsee Lohjan keskustassa. 1800-luvun lopulla valmistuneen päärakennuksen lisäksi pihapiiriin kuuluu yhä asuinkäytössä oleva entinen haudankaivajan asuinrakennus 1800-luvun lopulta, luhtiaitta vuodelta 1729, ratasliiteri 1800-luvun alusta sekä tienvarsiaitta 1800-luvun lopulta.
Historia

Lindkullan tila on yksi Lohjan kylän kantatiloista. 1600-luvun lopulta lähtien tila on toiminut kappalaisen asuntona ja viimeksi se oli asuinkäytössä 1990-luvulla. 2000-luvun alun saneerauksen yhteydessä päärakennukseen teetettiin seurakunnan nuorisotyön toimitilat. Tällöin muös alimpia hirsiä sekä vesikaton rajassa olevia hirsiä vaihdettiin. Lattiarakenteet ja peltikatto uusittiin myös. Päärakennuksen sisääntulokuisti rakennettiin kokonaan uudestaan samalla sitä laajentaen. Remontin yhteydessä ikkunat, ulko-ovet, vuorilaudat ja listat uusittiin vanhan mallisiksi. Sauna purettiin.
Lindkullan puurakenteinen päärakennus edustaa tyyliltään uusrenessanssia.
Leväkotilo

| Leväkotilo |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Lahko::  Neritopsina
Heimo::  Neritidae
Suku::  Theodoxus
Laji::  fluviatilis
Kaksiosainen nimi
 Theodoxus fluviatilis  (Linnaeus, 1758) 
Katso myös
   Leväkotilo Wikispeciesissä   Leväkotilo Commonsissa 
Infobox OKNimi-testi OKIUCN-testi OK: 
Leväkotilo (Theodoxus fluviatilis) on makeassa ja murtovedessä viihtyvä pienikokoinen kotilo. Se kaipaa sen verran kovaa vettä, ettei sitä juurikaan tavata Suomen joissa ja järvissä. Sen sijaan Itämeressä se on melko yleinen. Leväkotiloa tavataan myös muualla Euroopassa.
Leväkotilo kasvaa halkaisijaltaan noin sentin mittaiseksi. Sen kuori on pitkulainen, kuorispiraalin sisimmät kierteet ovat tiukkoja, uloin paljon isompi. Väritykseltään leväkotilo on tumman ja vaalean ruskean kuviollinen.
Itämeressä leväkotilo viihtyy rakkolevän suojissa.
Theodoxus fluviatilis littoralis
Theodoxus fluviatilis dalmatinus
Lauri Lamminmäki

Lauri Ilmari Lamminmäki (27. lokakuuta 1917 Kuusamo – 6. marraskuuta 1987 Espoo) oli suomalainen ekonomi, mainostoimittaja ja runoilija.
Lamminmäen isä oli taivalkoskelainen metsäteknikko ja kunnallismies Severus Lamminmäki. Hän kävi Oulun lyseota 1927–1933 ja pääsi ylioppilaaksi Haapaveden yhteiskoulusta 1938. Lamminmäki valmistui ekonomiksi Kauppakorkeakoulusta 1943.
Lamminmäki oli mainostoimittajana Suomen ilmoituskeskuksessa ja SEKissä sekä filmikäsikirjoittajana Suomi-Filmin palveluksessa 1940–1942.
Sotavuosina tk-miehenä toimineen Lauri Lamminmäen runoja julkaistiin ensimmäisenä Nuoret runoilijat-antologiassa 1943 sekä Olavi Paavolaisen toimittamassa runoantologiassa Täältä jostakin : Suomen kenttäarmeijan runoja (WSOY 1943). Oman runokokoelmansa Rauhan vaunut Lamminmäki julkaisi 1945. Lamminmäki laati myös käsikirjoituksen Ilmari Unhon 1948 ohjaamaan elokuvaan Ruusu ja kulkuri, joka kertoo Limingasta kotoisin olleen oopperalaulaja Abraham Ojanperän elämästä.
Teoksia

Nuoret runoilijat 1943. WSOY 1943. Sisältää runoja seuraavilta kirjoittajilta: Kalervo Hortamo, Hilkka-Helinä Hyvärinen, Veikko Kolula, Lauri Lamminmäki, Elisabet Laurila, Aila Meriluoto, Yrjö Oinonen ja Kerttu Rukala.
Rauhan vaunut : runoja.   Otava 1945
Lowellin observatorio

Lowellin observatorio vuonna 2009
Lowellin observatorio on tähtitieteellinen observatorio Flagstaffissa, Arizonassa. Se perustettiin vuonna 1894, joten se on yksi vanhimmista observatorioista Yhdysvalloissa ja se nimettiin National Historic Landmarkiksi vuonna 1965. Täällä Clyde Lombaugh löysi Pluton vuonna 1930. Percival Lowell perusti observatorion
Aiheesta muualla

Karttunen, Hannu: Vanhin tiede – Tähtitiedettä kivikaudesta kuulentoihin, s. 516.  ("Lowell Observatory")  Helsinki:  Ursa, 2003.  ISBN 978-952-5329-26-1.
Kuvia tai muita tiedostoja aiheesta Lowellin observatorio Wikimedia Commonsissa
Lion Airin lento 610

| Lion Airin lento 610 |
| --- | --- |
 Onnettomuuskone elokuussa 2018.
Yhteenveto
Päivämäärä:  29. lokakuuta 2018
Tapahtumapaikka:  Jaavanmeri lähellä Karawangia (Indonesia)
 :  05°46′15″S, 107°07′16″E
Lähtöpaikka:  Soekarno-Hattan kansainvälinen lentoasema, Jakarta, Indonesia
Määränpää:  Depati Amirin lentoasema, Pangkal Pinang, Indonesia
Kuolleita:  189
Eloonjääneitä:  0
Lentokone
Konetyyppi:  Boeing 737 MAX 8
Lentoyhtiö:  Lion Air
Rekisteritunnus:  PK-LQP
Matkustajia:  181
Miehistöä:  8
Lion Airin lento 610 oli indonesialaisen Lion Airin kotimaan reittilento Jakartasta Pangkal Pinangiin. Lennolla 29. lokakuuta 2018 käytetty Boeing 737 MAX 8 syöksyi Jaavanmereen pian lähdettyään Jakartasta. Onnettomuuslennolla oli 181 matkustajaa ja kahdeksan miehistön jäsentä, jotka kaikki saivat onnettomuudessa surmansa. Nousun jälkeen kone kääntyi vasemmalle, ja lentäjät pyysivät kääntymistä takaisin lentokentälle. Pian tämän jälkeen koneen nopeus nousi, ja se alkoi menettää korkeutta. Todennäköisin syy ylinopeuteen oli toimintakunnoton nopeusmittari.
Koneen putoamisen saattoi aiheuttaa uusi MCAS-järjestelmä, jonka olemassaolosta lentäjät eivät tienneet. Sen tarkoitus on estää koneen nouseminen liian jyrkästi painamalla nokkaa alaspäin. Lion Airin koneessa sen epäillään saaneen väärää tietoa ja aiheuttaneen onnettomuuden.
Onnettomuuskone oli malliltaan Boeing 737 MAX 8, rekisteritunnukseltaan PK-LQP ja valmistenumeroltaan 43000. Se oli valmistunut onnettomuusvuonna. Koneella oli lennetty onnettomuuspäivään mennessä 895 tuntia ja 443 tuntia. Se oli varustettu kahdella CFM Internationalin LEAP-1B25-suihkuturbiinimoottorilla. Koneessa oli todettu onnettmuuspäivää edeltävänä lentona jokin tekninen ongelma, joka korjattiin yhtiön mukaan.
Onnettomuuskoneen kapteeni oli 31-vuotias intialainen Bhavye Suneja. Hän oli suorittanut liikennelentäjän lupakirjan heinäkuussa 2016. Kapteeni oli lentänyt onnettomuuspäivään mennessä 6 028 tuntia, joista 5 176 onnettomuuskonetyypillä. Hän oli käynyt viimeisimmässä terveystarkastuksessaan lokakuussa 2018, jossa hänet määrättiin käyttämään näköä korjaavia linssejä.
Perämies oli 41-vuotias indonesialainen Harvino. Hän oli suorittanut ansiolentäjän lupakirjan toukokuussa 1997. Hänellä oli yhteensä 5 174 tunnin lentokokemus, josta 4 286 onnettomuuskonetyypillä.
Lauda (lentoyhtiö)

| Lauda |
| --- | --- |

 IATA: OE  –  ICAO: LDM 
Kutsukoodi:  LAUDA MOTION
Perustettu:  2004
Lakkautettu:  2020
Solmukohdat:  Wienin kansainvälinen lentoasema Düsseldorfin lentoasema Stuttgartin lentoasema Palma de Mallorcan lentoasema
Emoyhtiö:  Ryanair
Kotipaikka:   Wien, Itävalta
Yhtiön sivut:  www.laudamotion.com
Lauda (IATA: OE, ICAO: LDM, kutsukoodi: LAUDA MOTION) oli itävaltalainen halpalentoyhtiö, joka oli Ryanairin tytäryhtiö vuodesta 2019. Ryanair ilmoitti heinäkuussa 2020 lakkauttavansa Laudan vuoden loppuun mennessä ja siirtävänsä sen toiminnan uudelle maltalaiselle tytäryhtiölle, Lauda Europelle. Yhtiö lopetti toimintansa 19. lokakuuta 2020.
Historia

Yhtiö perustettiin vuonna 2004 nimellä Amira Air. Niki Lauda hankki yhtiön vuonna 2016 ja antoi sille uudeksi nimeksi Laudamotion. Laudawings hankki tammikuussa 2018 Niki Laudan alun perin vuonna 2003 perustaman Niki-lentoyhtiön, jonka aiempi omistaja Airberlin oli mennyt konkurssiin. Nikin lentokoneet ja reitit siirrettiin Laudamotion-nimen alle.
Ryanair tiedotti maaliskuussa 2018 hankkivansa Laudamotionista 24,9 prosentin osuuden. Se nosti omistusosuuttaan 75 prosenttiin elokuussa 2018 ja ilmoitti tammikuussa 2019 hankkineensa Laudan kokonaan omistukseensa. Yhtiön nimeksi tuli maaliskuussa 2019 pelkkä Lauda, joskin virallisissa asiakirjoissa se oli edelleen muodossa Laudamotion GmbH.
Ryanairin omistuksessa Laudan oli tarkoitus jatkaa Airbus A320 -koneiden käyttäjänä, vaikka Ryanair ja kaikki muut sen tytäryhtiöt käyttivät Boeing 737 -koneita. Sen laivaston oli tarkoitus kasvaa 30 koneeseen kesään 2020 mennessä. Kesällä 2020 Ryanairin toimitusjohtaja Michael O’Leary kertoi kuitenkin, että yhtiö aikoi peruuttaa Laudan A320-koneiden tilaukset ja korvata sen käyttämät koneet 737-koneilla seuraavien vuosien aikana. Kesäkuusta 2020 lähtien Lauda ei enää lentänyt lentoja omilla tunnuksillaan, vaan liikennöi Ryanairin lentoja sen tunnuksilla.
Ryanair ilmoitti heinäkuussa 2020 lakkauttavansa Laudan ja siirtävänsä sen toiminnan uudelle maltalaiselle tytäryhtiölle, Lauda Europelle. Päätöksen syynä oli Itävallan verotus, joka Ryanairin mukaan esti Laudaa menestymästä potentiaalinsa mukaisesti. Yhtiö lopetti toimintansa 19. lokakuuta 2020.
Laivasto

Toimintansa aikana Lauda käytti seuraavia lentokoneita:
33 Airbus A320-200
4 Airbus A321-200
Laudan Airbus A320-200 vuonna 2019.
Timucuat

Timucuat olivat intiaanikansa nykyisen Yhdysvaltojen Floridan alueella. Ennen eurooppalaisten saapumista alueella eli ehkä jopa 200 000 timucuaa, mutta sairaudet ja sodat verottivat nopeasti heidän lukumääräänsä. Lopulta 1700-luvulla heimo katosi kokonaan osan sulautuessa mahdollisesti seminoleihin.
Historia

Ennen eurooppalaisten saapumista timucuat asuttivat alueita nykyisen Floridan osavaltion keski- ja koillisosissa. Ennen eurooppalaisten saapumista timucualaisia kieliä puhuneita intiaaneja oli mahdollisesti jopa 200 000.
Timucuat olivat myös ehkä ensimmäisiä espanjalaiset tutkimusmatkailijat kohdanneista Yhdysvaltojen alueen intiaaniheimoista. Jo ennen tutkimusmatkailijoita he ovat saattaneet kohdata espanjalaisia orjanmetsästäjiä. Pánfilo de Narváez saapui tutkimusretkikuntineen Floridaan vuonna 1528. Espanjalaiset havainneet timucuat pakenivat ja espanjalaiset ryöstivät heidän hylkäämänsä kylän. Ryöstön jälkeen timucua-päällikkö Hirrihigua kävi sotaan espanjalaisia vastaan ja espanjalaiset pakotettiin pakenemaan kohti pohjoista. Tätä retkikuntaa seurasi Hernando de Soton retkikunta vuonna 1539. Tuolloin espanjalaiset ottivat timucuaita panttivangeiksi saadakseen ruokaa ja varusteita. Vuonna 1565 Pedro Menéndez de Avilez perusti Floridan St. Augustinen kaupungin. Kaupungin ympärillä asui timucuaita, joiden väkiluku oli lähtenyt jyrkkään laskuun eurooppalaisten mukanaan tuomien tautien myötä. 1600-luvulla heitä oli enää joitakin tuhansia. Monet espanjalaisten vieressä asuneet timucuat kääntyivät katolisuuteen ja osa oli pakotettu töihin espanjalaisten alueelle perustamiin lähetysasemiin. Timucuat kapinoivat espanjalaisia vastaan vuonna 1656, mutta espanjalaisten onnistui tukahduttaa kapina apalacheeiden tukemana.
1700-luvulla espanjalaisten alueet Floridassa joutuivat englantilaisten ja näiden creek-liittolaisten tekemien hyökkäysten kohteeksi. Monet timucuat saivat surmansa näiden yhteenottojen aikana. Poistuessaan Floridasta vuonna 1763 espanjalaiset veivät viimeiset timucuat mukanaan. Alueelle asettui sittemmin muita intiaaniheimoja, kuten seminolet ja miccosukeet. Esihistorialliset Floridan alkuperäiskansat olivat kuitenkin nyt hävinneet alueelta. On mahdollista, että joitakin timucuaita selviytyi ja että he sulautuivat sittemmin seminoleihin.